Piyoda yo‘lning belgilanmagan joyidan o‘tayotganida uni Damas mashinasi urib yuborgan. Videodan kadr Samarqand viloyati IIB YHXB axborot xizmatining xabar berishicha, 2022 yil 4 oktyabr kuni soat 00:30 larda Samarqand shahri Tong ko‘chasida odam o‘limi bilan bog‘liq yo‘l-transport hodisasi sodir bo‘lgan. 1997 yilda tug‘ilgan haydovchi Damas mashinasida harakatlanib ketayotib, yo‘lning belgilanmagan joyidan kesib o‘tayotgan, 1954 yilda tug‘ilgan fuqaroni urib yuborgan. Oqibatda piyoda og‘ir tan jarohatlari olib, shifoxonada vafot etgan. Avvalroq, Samarqandda katta tezlikda harakatlangan Nexia o‘zidan oldinda ketayotgan Damas mashinasining orqa qismidan urib yuborgan. Oqibatda Damas ag‘darilib, uning yo‘lovchisi halok bo‘lgandi.